Selasa, 06 September 2011
Udep lam rantoe lage glang lam uroe tarek
Lon bacut ceurita deungon bahasa aceh
Bacut neuk kisah aneuk lam rantoe
Nibak phon trok goh jeut keu cheh
Hate meususah nyanpah lon moe
Hana meuhoe jak hana meuhoe ra ueh
Kakeuh meuputa-puta didalam kama
Meujak ceurita nibak poma takot weuh
Nuek peugah bak aduen tapi hana syedara
Chit leupah seudeh udep dirantoe
Hana soe hiroe hana soe jaga
Bah pi meunan dilon na saboh lumpoe
Beu ek peuseunang ku ngoen ma
Udep lam rantoe lage glang lam uroe tarek
Meunan lon dingoe nibak rakan sinaroe
Uroe sehat malam ka saket
Meunan peudeh udep dirantoe
Meunan keuh hai rakan phon dilon lam rantoe
Phet ngoen masen chit ka meurasa
Doa sabe lon lake nibak poe
Beu ek lon peuseunang ku ngoen ma
Beu ek lon peuseunang dua ureung nyan
Nyan ka susah geumita raseki
Bah pi hana keudroe keutan
Nyang peunteng aneuk bek jeut pancuri
Sampoe nyoe mantong dilon ceurita
Nuepeumeuah pat na haba nyan salah
Kareuna dilon baroe phon nibak haba
Bek neupeurayek bek neupeumeugah
Rahmatsyah (abu)
Langganan: Poskan Komentar (Atom)
zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn